เงินบาทแข็งค่าแตะ 29.86 บาท
ธนาคารกรุงเทพ รายงาน เงินบาทแข็งค่าแตะ 29.86 หลัง fund flow เข้าต่อเนื่อง-ผู้ส่งออกขายดอลล์
21 เม.ย. 2554

ธนาคารกรุงเทพ รายงาน เงินบาทแข็งค่าแตะ 29.86 หลัง fund flow เข้าต่อเนื่อง-ผู้ส่งออกขายดอลล์
นักบริหารเงินจากธนาคารกรุงเทพ เปิดเผยว่า เงินบาทวันนี้ปิดตลาดที่ระดับ 29.86 บาท/ดอลลาร์ แข็งค่าจากช่วงเช้าที่เปิดตลาดที่ระดับ 29.90 บาท/ดอลลาร์ หลังจาก ธปท.ปรับขึ้นดอกเบี้ย ผู้ส่งออกยังเทขายเงินดอลลาร์ล่วงหน้า และ Fund Flow ยังมีเข้ามาอย่างต่อเนื่อง
"เงินบาทแข็งค่าลงมาเรื่อยๆ ตั้งแต่เช้า High สุดตอนเที่ยงๆ ที่ระดับ 29.92 บาท/ดอลลาร์ และ Low สุดคือตอนปิดตลาด"นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศ ล่าสุดค่าเงินเยนอยู่ที่ระดับ 82.00 เยน/ดอลลาร์ จากช่วงเช้าที่อยู่ที่ระดับ 82.30/33 เยน/ดอลลาร์ ส่วนค่าเงินยูโรอยู่ที่ระดับ 1.4620 ดอลลาร์/ยูโร จาก 1.4566/4568 ดอลลาร์/ยูโร ในตอนเช้า
นักบริหารเงิน คาดว่า ถ้าไม่มีอะไรผิดปกติ เงินบาทน่าจะแข็งค่าขึ้น แต่อาจจะแข็งค่าช้าๆ ไม่แรงมาก 
โดยประเมินกรอบการเคลื่อนไหวของค่าเงินบาทระหว่าง 29.80-29.95 บาท/ดอลลาร์